Dincolo de cariera lui în televiziune și de emisiunea „Batem Palma?” pe care o prezintă la Pro TV, Cosmin Seleși are o familie frumoasă. E căsătorit de peste 10 ani cu Irina, alături de care are doi copii. Locuiesc în București, însă au și casă în Maramureș, în nordul țării.
Prezentatorul merge în satul Botiza de foarte multă vreme, după cum a recunoscut pentru Click: „Am ales această zonă pentru că eu merg în Botiza din 2008, sunt deja peste 15 ani și de prima dată când am ajuns acolo, m-am îndrăgostit de acel loc. Parcă mi-a rămas sufletul acolo, m-am simțit acasă.
E un sentiment incredibil. Este în inima Maramureșului istoric, este un loc de vis, magic, de poveste, un loc pe care-mi doresc să-l cresc și să fie vizitat de către toată lumea. Avem o țară atât de frumoasă, iar Maramureșul este o zonă superbă în care mulți români nu au ajuns. Îmi doresc să cresc turismul în zonă”.
Referitor la casa din Maramureș, construcția a început în anul 2023, atunci Cosmin Seleși s-a pozat pe șantier cu meșterii, care lucrau de zor la noua lui locuință. „Vă mărturisesc că este vorba de un nou proiect! Ilinca’s Chalet, o căsuță pe care o construiesc in inima Maramureșului istoric, pe Valea Izei, la Botiza mai exact, un loc tare drag mie, cu oameni frumoși, harnici, păstrători de tradiții si cu suflet cald! Sunt mândru ca m-au primit în comunitatea lor și le mulțumesc!
Vă țin la curent cu evoluția lucrărilor. In încheiere vă spun așa cum spun noii mei consăteni: Lăudăm pe Isus! Primăria Comunei Botiza Maramureș”, transmitea el în iulie 2023.
Acum casa e gata, Cosmin Seleși a petrecut Paștele acolo cu familia. A arătat și noua locuință, care are geamuri mari, cu priveliște spre munte. „Am petrecut Paștele într-un loc de basm, acasă în Maramureș, mai precis în cea mai frumoasă comună, Botiza. A fost mirific absolut tot, slujbele de la biserica din sat, oamenii locului, prietenii, mâncarea și nu în ultimul rând Horinca!
Trebuie măcar o dată în viață să vă petreceți sărbătorile în Botiza pe Valea Izei. Acum ma întorc la cele pământești. PS: În ultima fotografie este căsuța noastră de pe Valea Izei, Botiza. Săptămână luminată dragii mei!”, a scris actorul pe pagina lui de socializare.
VEZI GALERIA FOTOPOZA 1 / 12„Foarte frumos”, au comentat fanii după ce au văzut pe Instagram cu a petrecut Paștele Cosmin Seleși la noua lui casă din Maramureș.
Ce sacrificii face Cosmin Seleși de dragul meseriei
Dedicat carierei sale, Cosmin Seleși a recunoscut că uneori muncește din greu, își vede rar familia. „Sunt om, am momente când am filmări până seara târziu, iar când ajung acasă sunt foarte obosit, sau când plec în turneu cu o piesă de teatru și nu apuc să-i văd pe ai mei câteva zile bune.
Am norocul să am o soție care știe ce înseamnă acest domeniu și care mă susține, niște copii minunați, care îmi sunt aproape, iar toți știm să recuperăm fiecare minut atunci când avem vreme pentru noi”, spunea el într-un interviu pentru Libertatea.